**Magyar Labdarúgó Szövetség**

Budapesti Igazgatóság

****

**BUDAPESTI LEÁNY U14 KOROSZTÁLYÚ BAJNOKSÁG
– TORNA RENDSZER –**

**BudapestiLeány U14 korosztályú leány serdülőcsökkentett pályaméretű (félpályás) torna rendszerű
labdarúgó bajnokság versenykiírása**

**2018 – 2019. év**

|  |  |
| --- | --- |
| **Jóváhagyás** |  |
| **Utolsó módosítás** |  |
| **Hatálybalépés** |  |
| **Érvényesség** |  |
| **Verziószám** | **1/2018** |

Tartalom

1. A bajnokság szervezője és rendezője, a bajnokság típusa és hivatalos neve 2

2. A bajnokság célja 2

3. A bajnokság nevezési és részvételi feltételei 2

4. A bajnokság nevezési eljárása során betartandó határidők 3

5. A bajnokság résztvevői és a bajnoki osztály létszáma 4

6. A bajnokság rendszere 4

7. A bajnokság időrendje 4

8. A bajnokság helyezéseinek eldöntése 4

9. A bajnokságba történő feljutás és kiesés a bajnoki év végén 4

10. A bajnokság díjazása 5

11. A bajnokság Fair Play versenye 5

12. A bajnokság költségei 5

13. Játékjogosultság 6

14. A labdarúgók felszerelése 6

15. Stadion és pálya 6

16. Egyéb rendelkezések 6

17. Záró rendelkezések 7

#### A bajnokság szervezője és rendezője, a bajnokság típusa és hivatalos neve

##### A bajnokságot a Magyar Labdarúgó Szövetség (továbbiakban: MLSZ) írja ki.

##### A szervezésével és működtetésével az MLSZ Budapesti Igazgatóságát bízza meg.

##### Az MLSZ Budapesti Igazgatóság Versenybizottságának elnökét és tagjait (2-6 fő) az MLSZ Budapesti Igazgatóság Elnöksége nevezi ki.

##### A 2018-2019. évi Budapesti Leány U14 korosztályú bajnokság torna rendszerű, amatőr, leány serdülő csökkentett pályaméretű labdarúgó bajnokság.

##### A 2018-2019. évi Budapesti Leány U14 korosztályú torna rendszerű bajnokság (továbbiakban: bajnokság) hivatalos neve: **Budapesti Leány U14 csökkentett (félpályás) pályaméretű bajnokság.**

#### A bajnokság célja

##### Az U-14-es korosztályok versenyeztetése.

##### A serdülő leány labdarúgók szervezett keretek között történő versenyeztetése.

##### Magas színvonalú mérkőzések biztosítása a bajnokságban szereplő labdarúgók számára, megfelelő mérkőzésszámmal.

##### A játékosok felfelé áramlásának segítése, hogy a kiemelt bajnokságban játszanak a legjobb korosztályos gyerekek.

##### A sportág népszerűsítése, a korszerű szakmai módszerek elterjesztése.

##### A fiatal leány labdarúgók felkészítése az U16 – U19 bajnokság követelményeire.

##### A Fair Play elv érvényre juttatása, és a Fair Play magatartásforma népszerűsítése.

#### A bajnokság nevezési és részvételi feltételei

##### A bajnokságba indulási (nevezési) jogával élő sportszervezet csapatának, ha nevezését jogerősen elfogadták, részvételi kötelezettsége van.

##### A sportszervezet nevezési díjat fizet. A nevezési díj összege: 15.000,- Ft/csapat, melyet a nevezés határidejéig az MLSZ Budapesti Igazgatóság számlájára utal át, vagy fizet meg.

##### A bajnokság legalább 6 csapat nevezése esetén kerül megrendezésre.

##### A bajnokságra nevező **társadalmi szervezet** nevezési lapjához kötelezendően csatolandó dokumentációk:

###### Alapszabály másolata;

###### Képviseletre jogosult aláírási címpéldányának másolata;

###### Egyesület bejegyzéséről szóló bírósági végzés másolata;

###### Társadalmi szervezet kivonat eredeti példánya (2018. június 1. utáni keltezésű);

###### NAV együttes adóigazolás és Önkormányzati adóigazolás eredeti példánya (2018. június 1. utáni keltezésű);

###### 2018-2019. bajnoki évre vonatkozó tagsági díj befizetését igazoló számla másolata, melyet a sportszervezet székhelye szerinti illetékes MLSZ Budapesti Igazgatóság állított ki.

###### A sportszervezet székhelye szerint illetékes MLSZ Budapesti Igazgatóság írásos nyilatkozata, hogy a sportszervezetnek vele szemben nincs tartozása.

##### **A C) pontban felsorolt mellékleteket csak abban az esetben kell a leadott nevezési laphoz csatolni, amennyiben a Megyei I., II., III., vagy IV. osztályú bajnokságban szereplő csapatuk nevezési dokumentációjához nem lett leadva!**

##### A bajnokságra nevező **gazdasági társaság** nevezési lapjához kötelezendően csatolandó dokumentációk:

###### Hatályos Társasági szerződés másolata csatolandó.

###### Ügyvezető aláírási címpéldányának másolata csatolandó.

###### 30 napnál nem régebbi cégkivonat eredeti példánya (2018. június 1. utáni keltezésű);

###### NAV együttes adóigazolás és Önkormányzati adóigazolás eredeti példánya (2018. június 1. utáni keltezésű);

###### 2018-2019. bajnoki évre vonatkozó tagsági díj befizetését igazoló számla másolata, melyet a sportszervezet székhelye szerinti illetékes MLSZ Budapesti Igazgatóság állított ki.

###### A sportszervezet székhelye szerint illetékes MLSZ Budapesti Igazgatóság írásos nyilatkozata, hogy a sportszervezetnek vele szemben nincs tartozása.

##### **A D) pontban felsorolt mellékleteket csak abban az esetben kell a leadott nevezési laphoz csatolni, amennyiben a Megyei I., II., III., vagy IV. osztályú bajnokságban szereplő csapatuk nevezési dokumentációjához nem lett leadva!**

##### A sportszervezet írásban nyilatkozik arról, hogy az MLSZ valamennyi szabályzatát és rendelkezését elfogadja, mely nyilatkozatot a nevezés határidejéig az MLSZ Budapesti Igazgatóság felé benyújt.

##### A sportszervezet írásban nyilatkozik, hogy az MLSZ-szel, vagy MLSZ Megyei-Budapesti Igazgatóságával szemben van-e folyamatban polgári peres eljárása, mely nyilatkozatot a nevezés határidejéig az MLSZ Budapesti Igazgatóság felé benyújt.

##### További vitás ügyeiben az MLSZ Alapszabály 10.§ (1) bekezdés j. és (2) bekezdés i. pontjaiban foglaltak szerint jár el.

#### A bajnokság nevezési eljárása során betartandó határidők

A bajnokság nevezési eljárása során betartandó határidők:

##### Az MLSZ Budapesti Igazgatóság által kiadott nevezési lapot, valamint a mellékleteket, a nevezési díj és a tagdíj befizetésének igazolását 2018. augusztus 03-án (péntek) 12.00 óráig kell elektronikusan a mindenkor hatályos ügyviteli rendszeren keresztül érkeztetni az MLSZ Budapesti Igazgatósághoz. (A fenti időpontig a nevezési dokumentációt fel kell tölteni a mindenkor hatályos ügyviteli rendszerbe).

##### Az MLSZ Budapesti Igazgatóság Versenybizottsága a beérkezett nevezési dokumentáció feldolgozása után az érintett sportszervezet(ek)et írásban hiánypótlásra szólítja fel (a nevezési lapon megadott faxszámra és/vagy e-mail-re vagy a mindenkor hatályos ügyviteli rendszeren keresztül), melynek határideje: 2018. augusztus 06.

##### További határidők:

|  |  |
| --- | --- |
| **Hiánypótlások beadása** | **2018. augusztus 10. 12.00 óra** |
| **Versenybizottság I. fokú határozat** | **2018. augusztus 17.** |
| **Fellebbezési határidő** | **2018. augusztus 24. 12.00 óra** |
| **Fellebbviteli Bizottság II. fokú határozat**  | **2018. augusztus 31.** |

##### Nevezés csak hiánytalanul, minden adattal kitöltött nevezési lappal, valamint a szükséges mellékletekkel és a nevezési díj és a tagdíj befizetésének igazolásával fogadható el.

##### Hiánypótlás esetében 10.000,- Ft. hiánypótlási díj fizetendő. (A hiánypótlási határidő nem vonatkozik a nevezési díjra és tagdíjra.

##### A hiánypótlási határidő leteltét követően benyújtott dokumentumok nem vehetők figyelembe a fellebbviteli eljárás során.

##### Az MLSZ Elnöksége a Versenyszabályzat ide vonatkozó pontja alapján gyorsított versenyügyi eljárás keretében 5 napos fellebbezési határidőt szabott meg.

#### A bajnokság résztvevői és a bajnoki osztály létszáma

##### Az NB-s, illetve megyei bajnokságokban szereplő sportszervezetek, valamint önálló utánpótlás nevelő sportszervezetek U14 korosztályú csapatai – saját elhatározásukból nevezhetnek a bajnokságba.

#### A bajnokság rendszere

##### A bajnoki év 2018. július 1-jén kezdődik és 2019. június 30-án ér véget.

##### A bajnokság lebonyolításáról a benevezett csapatok számának függvényében dönt az MLSZ Budapesti Igazgatóság Versenybizottsága.

#### A bajnokság időrendje

##### A bajnokság őszi időtartama: 2018. szeptember 17. – november 25.

##### A bajnokság tavaszi időtartama: 2019. február 21. – május 31.

#####  A bajnokság fordulóinak időpontjait az MLSZ Budapesti Igazgatóság Versenybizottsága által elfogadott Versenynaptár tartalmazza. *(A benevező csapatok számának függvényében a bajnokság őszi- és tavaszi idénye későbbi időpontban is kezdődhet!)*

#### A bajnokság helyezéseinek eldöntése

##### A bajnokság során összesen lejátszott forduló mérkőzéseinek eredményei döntik el a bajnokság végső sorrendjét.

##### A helyezések az összpontszám alapján kialakított rangsor szerint kerülnek meghatározásra.

##### A mérkőzés győztes csapata 3 pontot, döntetlen eredmény esetén mindkét csapat 1-1 pontot kap. Vereség esetén a csapat nem kap pontot.

##### A bajnokság első helyezett csapata a legtöbb pontot szerzett sportszervezet, utolsó helyezett csapata a legkevesebb pontot szerzett sportszervezet.

##### A csoportmérkőzéseket követően helyosztó tornákra is sor kerülhet, melynek lebonyolításáról a nevező csapatok számának ismeretében dönt a Versenybizottság.

##### Azonos pontszám esetén a sorrend az alábbiak szerint kerül meghatározásra:

|  |
| --- |
| 1. a bajnokságban elért több győzelem; |
| 2. a bajnoki mérkőzések gólkülönbsége; |
| 3. a bajnoki mérkőzéseken rúgott több gól; |
| 4. az egymás ellen játszott bajnoki mérkőzések pontkülönbsége; |
| 5. az egymás ellen játszott bajnoki mérkőzések gólkülönbsége; |
| 6. az egymás ellen játszott bajnoki mérkőzéseken az idegenben lőtt több gól; |
| 7. a bajnokság fair play értékelésében elért jobb helyezés; |
| 8. sorsolás. |

#### A bajnokságba történő feljutás és kiesés a bajnoki év végén

##### A bajnokságból feljutó és kieső nincs.

#### A bajnokság díjazása

##### A helyezést elérő sportszervezetek díjazása:

###### A helyosztó első, második és harmadik helyezettjei serleget kapnak, továbbá érmeket az alábbiak szerint:

|  |  |
| --- | --- |
| 1. helyezett | 25 db aranyozott érem |
| 2. helyezett | 25 db ezüstözött érem |
| 3. helyezett | 25 db bronzérem |

#### A bajnokság Fair Play versenye

##### A bajnokság legsportszerűbb sportszervezete Fair Play serleg díjazásban részesül.

#### A bajnokság költségei

##### Az egyes mérkőzések rendezési költségeit a pályaválasztó sportszervezetek fizetik.A vendég sportszervezeteket részvételük kiadásai (utazás, étkezés, szállás, stb.), valamint a csapatukat elkísérő szurkolók mellett közreműködő saját biztonsági szolgálalatot ellátók költségei terhelik.

##### A bajnokság versenyeztetéssel kapcsolatos költségeit a sportszervezetek fizetik meg.A fizetés rendjét a Szabályzatokhoz kapcsolódó Díjfizetési Rend tartalmazza. Az ott meghatározott díjtételeket az MLSZ Budapesti Igazgatóság által kiadott számlák alapján kell befizetni.

##### A bajnokság versenydíjait az MLSZ Budapesti Igazgatóság biztosítja.

#### Játékjogosultság

##### Európai Unió-beli és azzal azonos elbírálású labdarúgók:

A bajnoki mérkőzéseken a sportszervezet számbeli korlátozás nélkül jogosult azokat a labdarúgóit szerepeltetni, akik az Európai Unió valamely tagállamának állampolgárai, továbbá azon országok állampolgárait, amely országokkal az Európai Unió olyan egyezményes megállapodást kötött, amely jogszerű munkavállalás esetén a munkavállaló részére az Unió polgáraival azonos, diszkriminációmentes elbírálást biztosít a munkakörülmények tekintetében az Európai Unió egész területén. (Ezen pontban meghatározott országok listáját az MLSZ folyamatosan közzéteszi.)

##### Egyéb országok labdarúgói:

##### Azon országok labdarúgóiból, akik állampolgárságuk alapján kívül esnek azA) pontban meghatározott országok körén („egyéb országok”), a sportszervezet, mérkőzésenként, legfeljebb 3 labdarúgó szerepeltethet egy időben, csapatában.

#### A labdarúgók felszerelése

##### A labdarúgók a bajnokság során mezszámot viselnek, mely 1-99-ig egész szám lehet.A szám hossza a mez hátulján legalább 25 cm.

##### Minden hivatalos mérkőzésen a labdarúgóknak a sípcsontvédő használata KÖTELEZŐ!

##### Amennyiben a mérkőzés játékvezetője úgy ítéli meg, hogy a két csapat felszerelésének színösszeállítása zavaró, akkor a pályaválasztó csapat köteles más színű sportfelszerelésben játszani.

#### Stadion és pálya

##### A bajnoki mérkőzéseket az egész bajnoki évben az MLSZ Infrastruktúra Szabályzatának megfelelő legalább **H kategóriájú (ötöd osztályú)** stadionokban (pályákon) kell lebonyolítani, amely stadionoknak az MLSZ hitelesítésével kell rendelkezniük.

#### Egyéb rendelkezések

##### A bajnokság résztvevői: 2005. január 1. és utána született labdarúgók, akik betöltötték 10. életévüket.

##### A játékos az erős lövések ellen, a játéktér egész területén, kézzel védheti a mellét, a védekezés során azonban a labdát nem irányíthatja, és kézzel nem foghatja meg.

##### A Megyei U14 bajnoki mérkőzéseken a **digitális jegyzőkönyv** használata **KÖTELEZŐ**!

##### A játékidő 2 x 30 perc.

##### A félidők közti szünet időtartama: maximum 10 perc.

##### A pálya mérete: legalább 40 m x 60 m, és legfeljebb 50 m x 70 m.

##### A kapu mérete: 5m x 2 m.

##### A játékosok létszáma: a csapat 16 főből állhat. A pályán egyszerre a mérkőzésen 8 + 1 fő vesz részt. A mérkőzés csak akkor kezdhető el, ha egy csapatból 8+1 játékos jelen van.

##### A verseny jegyzőkönyvbe beírt 8 fő cserejátékos közül a bajnokságban 8 fő játékos cserélhető. A lecserélt játékosok visszacserélhetőek. A mérkőzésen egy csapatban a maximális csereszám 12 lehet. A játékvezető a valamennyi lebonyolított cserét rögzíti a mérkőzés jegyzőkönyvében.

##### Cserélni kizárólag a sportszervezet által kitöltött „Csere-lap” leadása után lehet. A „Csere-lap”(ok)-ról a sportszervezetnek saját magának kell gondoskodnia.A „Csere-lap” letölthető az MLSZ Budapesti Igazgatóság web-oldaláról.

##### Csere csak a félpályánál történhet és ha áll a játék. Mivel oda-vissza csere lehetséges, ezért az LVSZ 15. § (1)-ben megfogalmazott félidős szabály vonatkozásában a BLSZ U-14 ¾ pályás mérkőzésen való pályára lépés egy félidőnek számít.

##### A büntetőterületet 12 (tizenkettő) méterre kell kijelölni.

##### A büntetőpont távolsága a gólvonaltól: 9 (kilenc) méter.

##### Szabadrúgásnál a sorfal távolsága a labdától: 7 (hét) méter.

##### Partdobás: az oldalvonalon túljutott labdát csak partdobással lehet játékba hozni.

##### Les van.

##### A játékot 5-ös méretű labdával kell játszani.

##### A Versenyszabályzat 41. §-a kimondja, hogy csökkentett pályaméretnél nincs létszámhiányos kiállás, kevesebb játékossal a mérkőzés nem kezdhető el, ki nem állásnak számít.

##### A csökkentett pályaméretű mérkőzésen kapott sárga és piros lapok a nagypályás mérkőzéssel azonos elbírálás alá esnek.

##### A bajnokság mérkőzésein történt fegyelmi ügyekben (kiállítás, rendezési hiányosság, stb.) az MLSZ Budapesti Igazgatóság Fegyelmi Bizottsága folytatja le a fegyelmi eljárást.

##### A bajnokság versenyügyeiben az MLSZ Budapesti Igazgatóság Versenybizottsága jár el.

##### A bajnokság lebonyolításával kapcsolatos, a jelen versenykiírásban nem szereplő, kérdésekben a Szabályzatokhoz kapcsolódó díjfizetési rend előírásait és a labdarúgó sportágra vonatkozó törvényeket, szabályzatokat kell betartani.

##### A benevező sportszervezetek a bajnoki mérkőzéseiket kizárólag Budapest területén található létesítményben rendezhetik meg. Ettől eltérni csak a két csapat közös megegyezésével lehet.

#### Záró rendelkezések

##### Alkalmazás

Jelen szabályzat alkalmazásának felelőse az MLSZ Budapesti Igazgatóság igazgatója.

##### Módosítás

Jelen dokumentum módosításához szükséges véleményezési folyamatba a következő szerveket/testületeket/egységeket/személyeket kell legalább bevonni:

1. MLSZ Versenyigazgatóság
2. MLSZBudapesti Igazgatóság

A nevezési határidő lejárta után, de a verseny (bajnokság, kupa, torna) megkezdése előtt a hatályos versenykiírást csak az adott versenyrendszerben induló sportszervezetek 2/3-os többségének írásos, egyetértő beleegyezésével lehet módosítani. A verseny (bajnokság, kupa, torna) megkezdése után a hatályos versenykiírást csak az adott versenyben induló valamennyi sportszervezet írásos, egyetértő beleegyezésével lehet módosítani.